kardosdrur/scandi-wiki huggingface dataset:
Moderna

Moderna Inc. (opr. ModeRNA Therapeutics) er et amerikansk biotekselskab, der blandt andet udvikler vacciner.
Det blev grundlagt i 2010 og udvikler lægemidler baseret på messenger RNA, mRNA.
Virksomheden har hovedkontor i Cambridge i Massachusetts i USA.

Moderna forsøger at introducere syntetisk mRNA i levende celler hos patienter, der skulle gøre det muligt for cellerne at blive omprogrammeret til at skabe individualiserede terapier og vacciner snarere end at blive skabt eksternt og injiceret som med konventionelle lægemidler. Det er en ny teknik, som er blevet opgivet af flere store farmaceutiske og bioteknologiske virksomheder, da det ikke var muligt at overvinde de farlige bivirkninger ved at få RNA ind i celler.
Maj 2020 er intet mRNA-lægemiddel godkendt til brug på mennesker.

Coronavirusvaccine 

Januar 2020 meddelte Moderna om udviklingen af en vaccine til hæmning af COVID-19 coronavirus. Modernas teknologi er en messenger RNA-forbindelse (compound) kaldet mRNA-1273, som hæmmer SARS-CoV-2, der koder for en form af virussens spike-protein. Vaccinekandidaten er af den RNA-baserede vaccinetype og udvikles i et samarbejde mellem Moderna og US National Institute of Allergy and Infectious Diseases (NIAID).

25. maj 2020 iværksatte Moderna et klinisk fase IIa-forsøg ('proof of concept') med 600 voksne deltagere for at vurdere sikkerheden og forskellene i antistofrespons på to doser af virksomhedens kandidatvaccine, mRNA-1273.

27. juli begyndte fase 3 i USA med test af op til 30.000 frivillige. Halvdelen får placebo. EU forhandler en købsaftale på 80 millioner doser til alle EU-lande plus Norge, hvis vaccinen er sikker og effektiv mod COVID-19. Det er også en af de vacciner, Norge kan få adgang til gennem den globale COVAX-alliance. USA har investeret kraftigt i dette gennem Operation Warp Speed med ordrer på 100 millioner doser.

16. november 2020 blev det meddelt at en RNA-vaccine mod COVID-19 skulle være ca. 94% effektiv. 30.000 forsøgspersoner indgik, og det blev undersøgt om et udbrud af sygdommen kunne forhindres.

Noter og referencer 
Noter

Referencer

Eksterne henvisninger 
 Modernas hjemmeside og Key Facts
 "Moderna’s Work on a COVID-19 Vaccine Candidate" fra Modernatx.com og deres begrundelse for at arbejde med mRNA-vacciner
 BBC: "Moderna: Covid vaccine shows nearly 95% protection" fra Bbc.com, 16. november 2020. Af James Gallagher
 "EMA starter løbende vurdering af coronavaccine fra Moderna" fra Laegemiddelstyrelsen.dk, 16. november 2020, Lægemiddelstyrelsen − EMA er "European Medicines Agency", Det europæiske lægemiddelagentur, et EU-agentur grundlagt 1995 (EMA 'about-us')

Lægemiddelvirksomheder fra USA
Selskaber noteret på NASDAQ
Vaccination
Etableret i 2010
COVID-19
Bioteknologivirksomheder fra USA
OsmAnd

OsmAnd (OpenStreetMap Automated Navigation Directions) er en open source navigationsapp til Android og iOS, der kan benyttes offline. Som navnet antyder, benytter appen gratis data fra OpenStreetMap (OSM), men er ikke i øvrigt en del af dette projekt.

Som udgangspunkt benyttes der i OsmAnd offline vektorkort, der giver brugeren mange muligheder for selv at tilpasse kortets udseende alt efter behov. Sammenlignet med for eksempel Google Maps er der i det hele taget flere indstillingsmuligheder i OsmAnd. Det er til eksempel muligt gratis at tilføje yderligere kortlag såsom Lantmäteriets fjällkartan for hele Sverige og de tilsvarende kort fra Norge. Disse fjeldkort, som  henvender sig til vandrere og skiløbere, kan ligeledes downloades til offline brug i områder uden internetforbindelse.

Man kan aktivere talrige udvidelsesmoduler, som giver yderligere funktioner. Det inkluderer optagelse af GPX-spor, integration af Wikipedia-artikler og redigering af OpenStreetMap.

OsmAnd findes både i en gratis og betalt version (abonnement). Førstnævnte tilbyder download af kort, der opdateres månedligt, mens sidstnævnte tilbyder kontinuerlige opdateringer, hvilket vil sige at man kan få rettelser med der er foretaget i OSM ned til en time før. Ved hjælp af telefonens GPS tilbyder både den gratis og betalte udgave af OsmAnd navigation med både grafik og dansk stemmevejledning til fodgængere, cyklister og billister.

OsmAnd ejes og udvikles af det hollandske firma OsmAnd B.V., som har til huse i Amstelveen.

Henvisninger 

Navigation
Mobilapplikationer
Barbuda

Barbuda er en ø i Caribien, som indgår i østaten Antigua og Barbuda. Barbuda ligger 40 km nord for øen Antigua i øgruppen De Små Antiller.

Barbuda har omkring  indbyggere, hvoraf hovedparten bor i byen Codrington. Øens areal er på 161 km². Klimaet er tropisk havklima og temperaturen varierer ikke ret meget hen over året.

Eksterne henvisninger 

Caribiske øer
Antigua og Barbuda
99 Luftballons

99 Luftballons er en popsang skrevet af Uwe Fahrenkrog-Petersen og Carlo Karges og indspillet af den vesttyske sangerinde Nena og udgivet i 1983. "99 Luftballons" blev et stort hit for Nena og blev nr. 1 på den vesttyske singlehitliste i 1983 og nåede i 1984 nr. 2 på den amerikanske Billboard Hot 100. Sangen blev udgivet med en engelsk tekst under titlen "99 Red Balloons", og nåede nr. 1 på den britiske UK Singles Chart. 

Carlo Karges fik ideen til sangen ved en The Rolling Stones-koncert i Vestberlin. På et tidspunkt under showet blev en masse balloner sendt ud fra scenen som en del af afslutningen på showet. Karges så, at en af ballonerne drev ind i Østberlin henover Berlinmuren, barrieren, der omringede Vestberlin og forhindrede adgang fra Østberlin og tilstødende områder af Østtyskland i perioden fra 1961 til 1989. Karges forestillede, hvad der ville ske, hvis en radar opfangede den ene ballon og forvekslede den med et fjendtligt fly.  

I teksten symboliserer de 99 røde balloner de mange drømme, som hver person havde på hver side af muren. Sangen slutter med beskrivelsen af en verden ødelagt af krig og i ruiner. En enkelt ballon bliver fundet, og Nena synger: Denk’ an dich und lass’ ihn fliegen, hvilket betyder, jeg tænker på dig og lader den flyve.

Referencer

Eksterne henvisninger 
 Nena live i 1985 medd "99 Luftballons" 

Singler fra 1983
Musik fra Tyskland
Niedzica

Niedzica [ɲeˈd͡ʑit͡sa], ( ,  , ) er en ferieby i powiat Nowy Targ i provinsen Lillepolen, i Polen, der ligger ved bredden af søen Czorsztyn . Den er berømt for Niedzica-slottet, også kendt som Dunajec-slottet, et vigtigt centrum for polsk- ungarnske relationer, bygget mellem årene 1320 og 1326 Oprindeligt var landsbyen næsten udelukkende beboet af den slovakiske etniske gruppe (en del af Ungarn, tilhørte mellem 1939 og 1945 Slovakiet) i 1920 og igen i 1945 tilknyttet Polen. Byen ligger ca. 6 km nordøst for Łapsze Niżne, 21 km øst for Nowy Targ og 75 km syd for den regionale hovedstad Kraków. 

Niedzica udviklede sig til et populært turistmål som følge af opførelsen af dæmningen på Dunajec-floden mellem 1975 og 1997. Tæt på byens centrum ligger grænseovergangen til Slovakiet (2 km afstand), Pieniny-hotellet, turistlejlighedskomplekset "Pod Taborem", udstillingshallen og udgangspunktet for rafting gennem Dunajecslugten til feriebyen Szczawnica.

Niedzica er en af 14 landsbyer i den Polske del af den historiske region Spiš (Polsk: Spisz). Den er først nævnt i et dokument fra 1320 som villam Nisicz.

Kilder og henvisninger 

 Det jødiske samfund i Niedzica på Virtual Shtetl

Byer i Polen
Lillepolen
Sandviken (Södertälje kommun)

Sandviken er et byområde i Södertälje kommun i Sverige, beliggende på Enhörnalandet nord for Södertälje.

Historie 
Byerne Sandviken, Vattubrinken og Ekeby samt byerne Tuna og Stjärna och Aska kaldes tilsammen for Enhörna. Området hører til Enhörna församling, og Enhörna kommundel er en del af Södertälje kommun. I 1890'erne begyndte Sandviken at ekspandere som sommerhusområde. Enhörna kommundel blev dannet i 1967, da Enhörna kommun blev slået sammen med Södertälje. Kommunen Enhörna blev dannet gennem en sammenlægning af kommunerne Ytter- og Överenhörna i 1952.

SCB betragtede Sandviken som en småort ved den første afgrænsning i 1990 og tilsvarende i 1995. I 1995 havde byen 204 indbyggere og burde derfor have været en tätort, men var det ikke på grund af en for høj andel af fritidshuse. Den faste befolkning voksede, og siden 2000 regner SCB Sandviken som en tätort.

Kollektiv trafik 
Der er alle dage regelmæssig busforbindelse med linje 787; om sommeren også ned til Sandvikens brygga. I sommerhalvåret sejler der både til Stockholm og Mariefred.

De nærmeste jernbanestationer er Södertälje Syd for fjerntog, Nykvarn for regionaltog og Södertäjle centrum for pendlertog.

Referencer

Eksterne henvisninger 

Byer i Södertälje kommun
P. Nørkjærs Plads

P. Nørkjærs Plads er en offentlig plads, centralt i Hjørring med forbindelse via passager til gågaderne i Strømgade og Østergade. Pladsen blev indviet 5. juni 1989, og har navn efter erhvervsmanden Peter Nørkjær, hvis fond tog initiativ til og efterfølgende finansieret projektet. Området er i dag ejet af Hjørring Kommune. Hovedindgangen fra Østergade er markeret med en æresport, beklædt med glaserede kakler i mange forskellige farver - udført ligesom det store anlæg "Fontæne" på pladsen af billedhugger Bjørn Nørgaard samme år som pladsens indvielse.

Anlægget er udført i en blanding af bl.a. granit, bronze, mangefarvede kakler, fliser, vand og marmor - anlagt om en central, næsten symmetrisk akse. Den helt centrale del i vandkunsten er et hovedbassin placeret for enden af pladsen op mod Vendsyssel Kunstmuseum. 

I hovedbassinet løfter seks bronzefigurer af mænd og kvinder, heriblandt Loke og Sigyn en Midgårdsorm med to hoveder. Midt i sceneriet befinder der sig en stillestående hyrde-lignende figur, en kristen reference, der som flere andre steder i anlægget blandes med fortællinger fra nordisk mytologi kombineret med barokke stiltræk.  Bag hovedbassinet står der i en rundbue tretten stiliserede menneskeskikkelser i forskellige kraftige farver. Fra bassinet løber vandet i en lige 33 meter lang akse ned gennem et rende med tre mindre damme. Vandet springer også lodret i rytmiske intervaller. Dette afsluttes med en knap 5 meter høj obelisk og en 1 meter høj grodt udhugget runesten. Obelisken er udsmykket med et uregelmæssigt granitbånd med et hoved i bronze øverst. I anlægget er der desuden indbygget musik, specielt komponeret til springvandet, der afspilles en gang hver time.

Galleri

Kilder 

Bygninger, konstruktioner og anlæg i Hjørring
Torve og pladser i Danmark
Skulptur
Henry Selick

Charles Henry Selick (født 30. november 1952) er en amerikansk filminstruktør og producer. Henry Selick er mest kendt for at instruere stop motion-film såsom The Nightmare Before Christmas, Jimmy og den store fersken, Coraline og den hemmelige dør og den kommende Wendell og Wild med Jordan Peele og Keegan-Michael Key. I dag bor han sammen med sin kone og har to børn.

Filmografi

Kortfilm

Referencer

Eksterne henvisninger 

 

Filminstruktører fra USA
Personer fra Glen Ridge
Jordal Amfi (1951)

Jordal Amfi (adresse Jordalgt. 1) var en skøjtebane i Oslo. Det blev bygget til Oslo-OL i 1952 og blev indviet i december 1951. Hallen blev væsentligt genopbygget og fik et nyt look og dekor i forbindelse med A-verdensmesterskabet i ishockey i 1999. Hallen blev drevet af Oslo. Jordal Amfi havde 3.078 sæder og 1.372 godkendte ståpladser. I henhold til kravene i 2016 var det godkendte antal tilskuere 4 450, men arenaen havde tidligere kapacitet til langt flere. Den oprindelige tilskuerkapacitet var 11.000. Hallen havde 9 VIP-hytter inde i selve arenaen med en tilknyttet servicebygning.

Hallen blev revet ned i 2017 og en ny hal opført med samme navn.

Historie 
Den oprindelige hal blev designet af Rinnan & Tveten og blev bygget i et tidligere mursten stenværk. Det blev derfor gravet dybt ned i terrænet, hvilket gav planten en asymmetrisk form og en særlig intim atmosfære.

Hallen var oprindeligt uden et solidt tag, men dette blev hængt op i ståltråde over anlægget og fastgjort med bardun til jorden i 1971. Hallen blev også brugt til koncerter, boksning, håndbold, innebandy og kunstskøjteløb.

I forbindelse med den traditionelle skøjtebane blev den såkaldte ungdomshal åbnet i 1989.

I 2016 blev den sidste landsholdskamp i Jordal Amfi spillet.
Hallen blev revet ned i januar 2017. En ny hal på samme sted blev indviet i 2020, Jordal Amfi

Referencer

Eksterne henvisninger 

 Ishaller og baner i Norge Presentasjon hos Norges Ishockeyforbund
 Presentasjon hos Vålerenga Ishockey
 Presentasjon hos Oslo kommune
 Slik blir Nye Jordal Amfi
 Nye Jordal Amfi - Slik bygger vi Oslo 
 Født 1951 – død 2017: RIP, og takk for alt, Jordal Amfi

Bygninger, konstruktioner og anlæg i Oslo
Ishaller i Norge
Idrætsanlæg i Norge
Etableret i 1951
Ophørt i 2017
Stjernehallen

Stjernehallen er en skøjthall i Fredrikstad, som blev åbnet den 3. oktober 1970, som den femte i Norge. Hallen er hjemsted for ishockeyholdet Stjernen Hockey og har en publikums kapacitet på 2280. I 1963 blev der nedsat et kunstudvalg, der skulle arbejde på etableringen af en hal med kunstigt frossen is i Fredrikstad. Efter meget kontrovers over valg af sted blev det endelig besluttet, at der skulle bygges en skøjtebane i Fredrikstad. 2. Oktober 1970 Stjernehallen blev åbnet af byens borgmester. Der er nu planer om at opføre en større hal, der kan imødekomme fremtidige krav om komfort for spillerne og tilskuere, inspireret af blandt andet den nye arena DNB Arena i Stavanger.

Eksterne henvisninger 

 Ishaller og baner i Norge hockey.no

Ishaller i Norge
Idrætsanlæg i Norge
Etableret i 1970
Vindolanda

Vindolanda var et romersk fort (castrum) umiddelbart syd for Hadrians mur i den nordlig England. Arkæologiske udgravninger på stedet viser at romerne var på stedet fra omkrign år 85 til år 370.f. Det ligger nær den moderne landsby Bardon Mill i Northumberland, og vogtede Stanegate, der lå på den romerske vej fra floden Tyne til Solway Firth. Stedet er kendt for Vindolandatavlerne, der er et sæt trætavler, der, da blev fundet, var det ældste eksempel på skrevne dokumenter i Storbritannien.

Referencer

Eksterne henvisninger 

 Vindolanda Trust
 BBC page on Vindolanda
 Directions and further details about Vindolanda and the remaining sections of Hadrian's Wall 
 Hadrian's Wall Discussion Forum
 3D survey of Vindolana

Arkæologiske områder
Northumberland
Hadrians mur
Sparta Amfi

Sparta Amfi er hjemmearenaen for ishockeyholdet Sparta Sarpsborg, en del af sportsholdet Sparta Sarpsborg IL. Hallen er Norges ældste, og blev bygget på dugnad. Det blev afsluttet i 1963 ved Brevik lige uden for Sarpsborg by.

Publikumsrekorden i Sparta Amfi er 6000, men kapaciteten er reduceret til 3450. Hallen blev genopbygget efter sæsonen 2011/2012, hvilket blandt andet gav salen en publikumskapacitet på 3900.

Anlægget har to isoverflader. Det nyeste blev officielt åbnet den 25. januar 2007 i en separat, nybygget hal ved siden af selve amfiteatret. Den nye hal kaldes "' Hafslund Ungdomshall '". I forbindelse med ungdomshallen blev der bygget en ny café, nye fitnessrum og en ny hovedindgang til begge haller. Ungdomshallen har bidraget til, at unge og lovende spillere har øget deres træning.

Ud over at være hjemmearenaen for Sparta Warriors, er Sparta Amfiteater opført som hjemmebane for Borgen Ishockeyklubb og Varteig Ishockeyklubb , og var også hjemsted for mossholdet Moss Hockey før der blev bygget en skøjtebane i Moss.

Eksterne henvisninger 
 Ishaller og baner i Norge hockey.no

Ishaller i Norge
Idrætsanlæg i Norge
Etableret i 2007
Etableret i 1963
Gorce Nationalpark

Gorce Nationalpark () er en nationalpark i Lillepolens Voivodeship i det sydlige Polen . Den dækker centrale og nordøstlige dele af Gorcebjergene, som er en del af de Vestlige Beskider (i vestenden af Karpaterne).

De første skridt til at beskytte dette området går tilbage til 1927, da der blev oprettet en skovreservat på jord ejet af grev Ludwik Wodzicki fra Poręba Wielka . Nationalparken blev oprettet i 1981 og dækkede derefter 23,9 kvadratkilometer. I dag er parkens areal vokset til 70,3 km², hvoraf 65,91 km² er skovklædt. Området for beskyttelseszonen omkring parken er 166.47 km². Parken ligger i Powiaterne Powiat Limanowa og Powiat Nowy Targ og har hovedkvarter i Poręba Wielka.

Gorce-bjergkæden er domineret af buede toppe og floddale, der skærer sig gennem området. Der er et par små huler og flere toppe som Turbacz (den højeste - 1.310 moh., Jaworzyna Kamienicka, Kiczora, Kudłoń, Czoło Turbacza og Gorc Kamienicki. Vand dækker kun 0,18 km² af parkens areal - der er ingen søer eller store floder, kun vandløb.

Geografi 

I hele Gorce-området er der hundreder af plantearter, inklusive alpine og subalpine planter, der vokser på enge. Skove dækker omkring 95% af parkens areal, og de mest almindelige arter er gran, bøg og gran. Der er nogle lysninger, som for det meste er resultatet af tidligere menneskelig aktivitet. De første bosættere dukkede op i Gorce-området i det 14. århundrede, men Gorce's skove led mest i det 19. århundrede. Dengang blev træer fældet i stort omfang, især i let tilgængelige områder.

Dyrelivet er rigeligt, og det omfatter over 90 arter af ynglefugle og næsten halvtreds pattedyrarter, herunder los, ulv og bjørn. Der er også frøer, slanger og salamandere (den sjældne ildsalamander, er symbolet på parken). 

Jaworzyna Kamienicka-lysningen, ligger på Jaworzyna Kamienicka, den næsthøjeste top i Gorce, huser det historiske Bulanda-kapel, finansieret i begyndelsen af det 20. århundrede af Gorce's mest berømte hyrde, Tomasz Chlipała . Gorces mest kendte hule er også i nærheden - Zbójnicka Jama.

Parkens landskab er ret uforstyrret og antallet af turister begrænser,, så parken kan være et fristed for besøgende naturelskere. Fra de bløde toppe i Gorcebjergene er det muligt at se omkringliggende bjergområder, herunder Tatra og Pieninybjergene.

Kilder og henvisninger 

  - Board of Polish National Parks: officielle Gorce National Park- websted
 

Nationalparker i Polen
IUCN Kategori II
Vestkarpaterne
Anders Bastiansen

Anders "Basse" Bastiansen, født 31. oktober 1980 i Oslo, er en norsk ishockey spiller, der spiller for sin forældreklub Frisk Asker. Han har tidligere spillet for Almtuna IS, IFK Arboga, Mora IK i  Allsvenskan og også Färjestad BK i Elitserien. I 2008 valgte  Basse  at tilmelde sig Färjestad BK og vandt svensk mesterskabsguld den første sæson. Han spillede i alt fem sæsoner for Färjestad. Han vandt også svensk mesterskabsguld med FBK i sæsonen 2010/11.

Bastiansen repræsenterede Norge i Verdensmesterskab i ishockey 2006 og  Verdensmesterskab i ishockey 2009. I sæsonen 2014/2015 spillede han for den østrigske Graz 99ers. Inden sæsonen 2015/2016 vendte han tilbage til Norge for spil i Frisk Asker i den norske topliga.

Eksterne links 

Ishockeyspillere fra Norge
Personer fra Oslo
Mats Rosseli Olsen

Mats Rosseli Olsen, født 29. april 1991 i Oslo, er en norsk ishockey spiller. Han er en spiller i Frölunda HC i SHL.

Rosseli Olsen var en del af holdet, da Frölunda HC vandt 2016. Den 27. april 2016, tre dage efter det svenske mesterskabsguld, blev han arresteret af sikkerhedsvagter efter at have stormet banen under en kamp mellem IFK Göteborg og Malmö FF. Hændelsen opstod, efter at kampen blev afbrudt, da et kanonslag blev kastet på banen.

Klubber 
 2007-2009 Furuset IF, 1. divisjon
 2009-2012 Vålerenga Ishockey, GET-ligaen
 2012- Frölunda HC, SHL

Referencer

Eksterne henvisninger 
 

Ishockeyspillere fra Norge
Personer fra Oslo
Wang Ying

Wang Ying (født 10. september 1976 i Shanghai, Kina) er en kinesisk komponist og pianist.

Ying studerede klaver, komposition og instrumentering på Shanghai Musikkonservatorium med endt eksamen i (2002). Hun flyttede til Tyskland nærmere Köln (2003), hvor hun studerede videre på Musikhøjskolen for Dans og Musik og senere på Musikkonservatoriet der. Ying har skrevet orkesterværker, kammermusik, elektronisk musik, en kammeropera, vokalværker, solo stykker for klaver etc. Yings musik er en blanding af kinesisk folklore og vestlig moderne klassisk musik.

Udvalgte værker 

 Som fjern , som lys (2007) - for orkester
 Stål, Damp, Storm (2008-2009) - for orkester
 Vilde Græsser (1999-2000) - opera
 Skygger gennem klangen lll (2008) - for overtonesang og elektroniske lyde

Eksterne henvisninger 
 om Wang Ying 

Komponister fra Kina
Pianister fra Kina
Personer fra Shanghai
Furuset Forum

Furuset Forum er en multifunktionssal i Furuset i Oslo og blev bygget som en del af en større aftale mellem Furuset IF og IKEA. Aftalen gav IKEA jord til at bygge et stormagasin i Strømsveien, og Furuset Idrettsforening fik sine faciliteter Furuset Forum, Furuset Tennissenter og Furuset Stadion bygget.

Furuset Forum ligger i nærheden af Furuset-centret og er en multifunktionel hall, der bruges til håndbold, ishockey, kunstskøjteløb og mere. Vest for hallen er Furuset aktivitetspark. Hallen ejes og drives af Furuset Sportsanlegg AS. Furuset Forum åbnede den 2. september 1998.

Historie 
Før 1998 spillede Furuset Ishockey sine hjemmekampe i Furuset ishall. Vålerenga Ishockey spillede deres hjemmekampe i Furuset Forum fra 2017 til 2020.

Eksterne links 
 
 Furuset-supportere
 Skøjtebaner og baner i Norge  hockey.no 

Bygninger, konstruktioner og anlæg i Oslo
Ishaller i Norge
Multiarenaer i Norge
Etableret i 1998
Chen Gang (komponist)

Chen Gang (født 10. marts 1935 i Shanghai, Kina) er en kinesisk komponist, professor, lærer og pianist.

Gang studerede som barn klaver hos sin fader som også var komponist, og forskellige privat lærere, hvorefter han senere studerede komposition på Musikkonservatoriet i Shanghai (1955-1959). Han har skrevet en symfoni, orkesterværker, koncertmusik, kammermusik, symfoniske digtninge etc. Gang underviste som lærer og professor i komposition på Musikkonservatoriet i Shanghai. Han er mest kendt for orkesterværket Sommerfugle Elskerne, som er en violinkoncert for violin og orkester, og hører til Kinas mest kendte værker indenfor klassisk musik.

Udvalgte værker 

 Symfoni nr. 1 "Dragen" - for orkester
 Violinkoncert "Sommerfugle elskerne" - for violin og orkester

Eksterne henvisninger 
 om Chen Gang 

Komponister fra Kina
Professorer
Lærere
Pianister
Personer fra Shanghai
Asker Hockey

Asker Hockey var en norsk ishockeyklub i Asker, der eksisterede fra 1992 til 1994. Asker Hockey var i eliteserien. Asker Hockey var en fusion af Frisk Asker og Holmen.

Asker Hockey var et forsøg på at fremskynde ishockey i Asker og var en overbygning mellem eliteklubben Frisk og Breddeklubben Holmen. Efter tunge Frisk-år var de havnet i samme division. Den nye satsning startede med Eliteserieplass og erstattede Frisk's berømte orange og blå farver med den lige så spektakulære turkis og rød! Asker overraskede i sin første sæson og gik videre fra første del af Eliteserien på bekostning af Trondheim Ishockeyklubb. Samarbejdet brød sammen, og Frisk vendte tilbage til eliten under eget flag to år senere.

Referencer

Eksterne links 

Asker
Etableret i 1992
Ishockeyklubber i Norge
Tidligere sportsklubber
Xiao Youmei

Xiao Youmei (født 7. januar 1884 i Zhongshan, Guangdong - død 31. december 1940 i Shanghai, Kina) var en kinesisk komponist, lærer, forfatter og pianist.

Youmei studerede klaver, pædagogik og stemmetræning i Japan (1901), studerede senere komposition i Tyskland på bl.a. Musikkonservatoriet i Leipzig (1910), hvor han tog en doktorgrad i komposition. Youmei var en af de første kinesiske komponister, som mestrede vestlig klassisk kompositionsmusik og benyttede den i sine kompositioner. Han har skrevet orkesterværker, klaverstykker, korværker, kammermusik, instrumentalværker for mange instrumenter etc. Youmei underviste som lærer i komposition, og var medstifter af Musikkonservatoriet i Shanghai. Han har skrevet flere teoribøger om musik, og forskellige instruktionsbøger for mange instrumenter.

Udvalgte værker 

 Blomme Blomster i Sneen - for guitar og violin
 Minder - for guitar og violin

Eksterne henvisninger 
 om Xiao Youmei

Komponister fra Kina
Pianister fra Kina
Lærere
Personer fra Zhongshan
Forfattere fra Kina
Chen Gang

Chen Gang kan henvise til:

 Chen Gang (komponist) (født 1935), kinesisk komponist
 Chen Gang (badmintonspiller) (født 1976), kinesisk tidligere badmintonspiller